ג'ון קירבי

ג'ון פרנסיס קירבי (באנגלית: John Francis Kirby; נולד ב-3 ביוני 1963) הוא אדמירל משנה לשעבר בצי האמריקאי המשרת כמתאם לתקשורת אסטרטגית במועצה לביטחון לאומי של ארצות הברית בבית הלבן מאז סוף מאי 2022. בעבר שימש כמזכיר העיתונות של הפנטגון בשנה וחצי הראשונות של ממשל ביידן, ועבד כפרשן צבאי ודיפלומטי עבור CNN מ-2017 עד 2021. בין השנים 2015–2017 הוא שימש דובר מחלקת המדינה של ארצות הברית בממשל אובמה. קירבי נולד ב-3 ביוני 1963 וגדל בסיינט פיטרסברג, פלורידה. הוא למד בבית הספר התיכון הקתולי סיינט פיטרסברג, וב-1985 סיים תואר ראשון בהיסטוריה באוניברסיטת דרום פלורידה (אנ') בטמפה. הוא בעל תואר שני ביחסים בין-לאומיים מאוניברסיטת טרוי (אנ') ובביטחון לאומי ולימודים אסטרטגיים ממכללת המלחמה של הצי.[דרוש מקור] קירבי החל את שירותו הצבאי בצי ארצות הברית בספטמבר 1986, לאחר שסיים את בית הספר לקצינים בתחנת הצי ניופורט, רוד איילנד. הוא הוסמך כקצין לוחמת שטח על סיפון פריגטת הטילים המונחים USS אוברי פיץ' לפני שהועבר לתפקיד קצין לענייני ציבור. בתפקיד זה שימש קירבי על סיפון נושאת המטוסים USS פורסטל (אנ') ובצוות מפקד הצי השני של ארצות הברית על סיפונה של ספינת הפיקוד והשליטה הר ויטני. בזמן שהותו בחוף העביר קירבי סיורים כמדריך באקדמיה הימית של ארצות הברית, כקצין לענייני ציבור בטייסת הראווה והאווירובטיקה של הצי (בלו איינג'לס) והעורך הראשי של ירחון הדגל של הצי, All Hands. הוא גם שירת בצוותיהם של ראש הסגל של הצי, מפקד כוחות הצי באירופה, ראש המבצעים הימיים והעוזר המיוחד לענייני ציבור של יושב ראש המטות המשולבים. לאחר מכן שימש כסגן עוזר מזכיר ההגנה של ארצות הברית לפעולות תקשורת. במאי 2012 הועלה קירבי הועלה לדרגת אדמירל משנה (מדרג נמוך) ושירת כראש המידע של הצי האמריקאי (CHINFO). בתפקיד זה הוא שימש כדובר הראשי של מחלקת הצי של ארצות הברית ושימש יועץ תקשורת אסטרטגי למזכיר הצי ולראש המבצעים הימיים. בדצמבר 2013 מונה קירבי, עדיין בזמן שירותו בצי, למזכיר העיתונות של הפנטגון על ידי מזכיר ההגנה של ארצות הברית, צ'אק הייגל. במאי 2014 הועלה לדרגת אדמירל משנה (מדרג עליון). באוקטובר 2014 תקף אותו הסנאטור הרפובליקני ג'ון מקיין על שטען כי ארצות הברית מנצחת במלחמתה נגד המדינה האסלאמית, וכינה אותו "אידיוט". ב-22 באפריל 2015 הוכרז כי קירבי יהיה דובר מחלקת המדינה של ארצות הברית לאחר פרישתו מהצבא בהמשך השנה, וב-12 במאי 2015 מונה רשמית לתפקיד. במהלך כהונתו הגן קירבי על מבצע סופה נחרצת, התערבותה של קואליציית מדינות ערביות בראשות ערב הסעודית במלחמת האזרחים בתימן נגד החות'ים. הוא עזב את תפקידו בעקבות השבעתו של דונלד טראמפ לנשיא ארצות הברית ב-20 בינואר 2017. ב-14 בינואר 2021 מונה קירבי על ידי הנשיא ג'ו ביידן למזכיר העיתונות של הפנטגון. בזמן כהונתו הוא דברר את נסיגת כוחות ארצות הברית מאפגניסטן ב-2021 ואת מלחמת אוקראינה–רוסיה. ב-19 במאי 2022 הודיע הבית הלבן כי קירבי יעזוב את הפנטגון ויצטרף כמתאם תקשורת אסטרטגית למועצה לביטחון לאומי של ארצות הברית. בתפקיד זה עסק בנושאים רבים הקשורים בישראל, ביניהם הרפורמה המשפטית, המשא ומתן לנורמליזציה של יחסי ישראל–ערב הסעודית ומלחמת חרבות ברזל. קירבי נודע בדעותיו הליברליות. למשל, ב-11 במרץ 2021 גינה קירבי את עיתונאי פוקס ניוז טאקר קרלסון על כך שטען כי התאמות לשירות צבאי לנשים, בפרט תקנות הלבשת היריון ותספורות, מפחיתות את מוכנותם ויעילותם של הכוחות המזוינים של ארצות הברית. עם כניסתו לתפקיד דובר המועצה לביטחון לאומי הצהיר קירבי כי "זכויות להט"ב הן חלק ליבה ממדיניות החוץ של ארצות הברית". קירבי זכה בכמה וכמה מעיטורי הכוחות המזוינים של ארצות הברית, ביניהם מדליית השירות המצוין של הצי, מדליית השירות העילאי של מחלקת ההגנה, לגיון ההצטיינות, מדליית השירות הראוי לשבח (ארבע פעמים), מדליית הציון לשבח של השירות המשותף, מדליית הציון לשבח של הצי וחיל הנחתים (ארבע פעמים). לקירבי ולאשתו דונה, גם היא יוצאת הצי, שני ילדים בוגרים. מדיה וקבצים בנושא ג'ון קירבי בוויקישיתוף פרופיל, באתר מחלקת ההגנה של ארצות הברית פרופיל, באתר מחלקת המדינה של ארצות הברית פרופיל, באתר צי ארצות הברית "April Ryan Joins CNN As Political Analyst". WHUR Radio. 4 באפריל 2017. אורכב מ-המקור ב-23 בספטמבר 2018. נבדק ב-2023-11-27. {{cite web}}: (עזרה) ג'ון קרי (3 ביוני 2016). "Remarks at Roundtable With Traveling Press". מחלקת המדינה של ארצות הברית. נבדק ב-2023-11-27. {{cite web}}: (עזרה) בן מונטגומרי (26 במרץ 2015). "Times Q&A: Rear Adm. John Kirby talks ISIS, Twitter and his mother's critiques". טמפה ביי טיימס. נבדק ב-2023-11-27. {{cite news}}: (עזרה) "PN1576 - Capt. John F. Kirby for Navy, 112th Congress (2011-2012)". הקונגרס של ארצות הברית. 24 במאי 2012. נבדק ב-2023-11-27. {{cite web}}: (עזרה) "Pentagon announces appointment of new press secretary to toe the line and control public perception of war and the military". Ground Report. 14 בדצמבר 2013. {{cite web}}: (עזרה) פיליפ יואינג (2 בנובמבר 2014). "The Pentagon's 2-star message man". פוליטיקו. {{cite web}}: (עזרה) "PN1621 - Rear Adm. (lh) John F. Kirby nominee for Navy, 113th Congress (2013-2014)". הקונגרס של ארצות הברית. 22 במאי 2014. נבדק ב-2023-11-27. {{cite web}}: (עזרה) "McCain Calls Two-Star Admiral and Pentagon Spokesman an 'Idiot'". Military.com. 23 באוקטובר 2014. {{cite web}}: (עזרה) ג'יימי קרופורד ואליז לאבוט (22 באפריל 2015). "Pentagon spokesman Kirby to shift to State Department". CNN. נבדק ב-2023-11-27. {{cite news}}: (עזרה) "John Kirby". מחלקת המדינה של ארצות הברית. 12 במאי 2015. נבדק ב-2023-11-27. {{cite web}}: (עזרה) בת'אן מקקרנן, אינדיפנדנט, US Spokesperson Struggles with Questions About the Difference Between Bombings in Syria and Yemen, Reader Supported News, ‏13 באוקטובר 2016 "White House tells political appointees to prepare for Jan. 20 resignation". רויטרס. 7 בינואר 2021. נבדק ב-2023-11-27. {{cite news}}: (עזרה) קמרון ג'נקינס (14 בינואר 2021). "John Kirby to reprise role as Pentagon press secretary under President Biden". The Hill. נבדק ב-2023-11-27. {{cite web}}: (עזרה) יענקי פרבר, דובר הפנטגון 'לא יודע' כמה אמריקאים נמצאים באפגניסטן, באתר בחדרי חרדים, 20 באוגוסט 2021 ציקי ברנדוין, ‏כשדובר הפנטגון פרץ בבכי: "קשה להסתכל", באתר כיכר השבת, 1 במאי 2022 "President Biden Announces John Kirby as NSC Coordinator for Strategic Communications". הבית הלבן. 20 במאי 2022. נבדק ב-2023-11-27. {{cite web}}: (עזרה) קייטלין קולינס (21 במאי 2022). "Pentagon spokesman John Kirby moving to the White House". CNN. {{cite web}}: (עזרה) דב גיל-הר ועמיחי שטיין, ארה"ב: "קוראים למנהיגי ישראל להגיע לפשרה", באתר כאן – תאגיד השידור הישראלי, 17 במרץ 2023 ניצן קידר, ארה"ב: תומכים במתווה שהציע הנשיא הרצוג, באתר ערוץ 7, 16 במרץ 2023 שחר קליימן, בכיר בבית הלבן: יש מסגרת בסיסית להסכם בין סעודיה לישראל, באתר ישראל היום, 29 בספטמבר 2023 דור מלול, דובר המועצה לביטחון לאומי נזף בעיתונאית: "אם יש פעולות קשות - הן של חמאס", באתר ישראל היום, 27 באוקטובר 2023 ג'ייקוב נאסטון (11 במרץ 2021). "Pentagon condemns Tucker Carlson for mocking women in the military". אקסיוס. {{cite web}}: (עזרה) אלק שמל (21 במרץ 2023). "'LGBTQ rights' are 'core part' of Biden foreign policy, State Department says". KATV. נבדק ב-2023-11-27. {{cite web}}: (עזרה) "USF Announces 2017 Alumni Award Recipients". USF Alumni Association. נבדק ב-2023-11-27.